google/wiki40b huggingface dataset:
Institut français du pétrole

Det franske petroleumsinstitutt (fransk: Institut français du pétrole, IFP) er en offentlig forskningsorganisasjon i Frankrike. Den ble etablert i 1944 som Institut du pétrole, des carburants et des lubrifiants (Institutt for olje, drivstoff og smøremidler)
Instituttets hovedkontor ligger i Rueil-Malmaison ved Paris og har avdelinger i Lyon og Pau. Det har 1710 fulltidsstillinger (2008), et budsjett på 286,2 millioner Euro og har også ansvar for etterutdanning innen oljefag.  
IFP har utarbeidet målemetoder basert på pyrolyse for måling av oljegehalt i sedimentære bergarter. Metoden er anerkjent og brukt av de fleste petroleumsselskaper. På denne måten har de etablert en felles målereferanse.
Sognemål

Sognemål er et felles navn for de norske dialektene som brukes i Sogn, bygdene omkring Sognefjorden.
Blant de norske dialektene tilhører sognemålene hovedinndelingen vestlandsk. Mellom ytre og indre Sogn går det en språkgrense som fører til at dialektene i Ytre Sogn (ytre sognemål), som er e-mål (fare, ei veke), regnes til nordvestlandsk, mens dialektene i Indre Sogn (indre sognemål), som er a-mål (fara, ei veka), regnes til sørvestlandsk. Jostedal har også e-mål og ligner mye på nordfjordmål.
Et kjennetegn ved sognemålene er diftongering av den gamle lange vokalen á: baot for båt. Denne overgangen finnes riktignok også på Voss og i Hardanger.
Tekster på sognemål er blitt utgitt av forfatteren Bolette Christine Pavels Larsen.
Guangdong Zhenrong Energy

Guangdong Zhenrong Energy er et kinesisk selskap grunnlagt i 2002. Det driver med handel og investeringer i energi- og råvaresektoren. Det er et datterselskap av det statseide Zhuhai Zhenrong Corporation og har hovedkontor i Guangzhou. Selskapet handler med olje- og petroleumsprodukter, metaller og kull, investerer i olje- og gassraffinerier samt tankanlegg, og er involvert i gruvedrift. Internasjonalt har Guangdong Zhenrong Energy gjort framstøt for å engasjere seg i prosjekter i Myanmar og på Curaçao. Verken prosjektet i Myanmar eller det på Curaçao ble det noe av.
Chandra Cheeseborough

Karriere

Hun var tidlig en lovende sprinter, og allerede som 16-åring satte hun amerikansk rekord på 200 meter, da hun vant øvelsen under de Panamerikanske leker i 1975 på tiden 22,77. I 1976 under det nasjonale mesterskapet løp hun 100 meter på 11,13 og satte dermed ny amerikansk juniorrekord.
Gjennombruddet på 400 meter kom i 1984, med to amerikanske rekorder på distansen, og sølv under OL på hjemmebane. Tiden 49,05 i OL-finalen ble karrierens raskeste. Cheeseborough ble samtidig historisk med å ta gull på både 4 x 100 meter og 4 x 400 meter. Hun ble dermed den første som vant begge stafettene i et OL.
Prestmåsøya

Prestmåsøya er ei øy i Sørfold kommune i Nordland. Øya ligger innerst i Folda, ved innløpet til Sagfjorden, og har et areal på 4,21 kvadratkilometer. Høyeste punkt på Prestmåsøya er 255 moh.
My Colouring Book (album)

My Colouring Book er et musikkalbum med Agnetha Fältskog, utgitt i 2004. Albumet lå 3 uker på VG-lista og endte med 25 plass som beste plassering. Dette er hennes første plate på 17 år.
Runaway (Carola Häggkvist-album)

Runaway er et musikkalbum med Carola, utgitt den 12. mai 1986. Albumet lå 4 uker på VG-lista og endte med 9.-plass som beste plassering.
Melina Meyer Magulas

Dansing

Magulas jobbet som profesjonell danser for blant annet Den Norske Opera & Ballett, men fikk høsten 2010 ødelagt dansekarrieren av en alvorlig ryggskade.

Langrenn

Magulas deltok for Hellas under Ski-VM 2015 i Falun, der hun først ble nummer 18 i kvalifiseringen til 10-kilometeren og dagen etter ble nummer 69 i sprintprologen.
Under Ski-VM 2017 i Lahtis forsøkte hun på nytt å kvalifisere seg til 10-kilometeren, men endte såvidt utenfor topp 10, med en 12.-plass.

Personlig

Magulas er er halvt gresk og halvt norsk, bosatt i Norge og gift med den norske landslagstreneren i langrenn, Eirik Myhr Nossum.
Treasons Act 1534

Treasons Act 1534 (26 Henry VIII. c. 13) var en lov som ble vedtatt av Det engelske parlamentet under Henrik VIII i 1534.
Loven ble vedtatt etter Act of Supremacy 1534, som gjorde kongen til overhode for Den engelske kirke. Med Treasons Act ble det regnet som høyforræderi, belagt med dødsstraff, ikke å anerkjenne Act of Supremacy. Blant de som ble henrettet etter denne loven var Thomas More og John Fisher.
Treasons Act ble trukket tilbake av Maria I.
Oslo Numismatiske Forening

Oslo Numismatiske Forening (ONF) er en forening og samlingssted for personer med interesse av numismatikk. Foreningen arrangerer auksjoner og foredrag om mynt og sedler i alle fasonger og fra alle tider. ONF ble grunnlagt i 1972 av mynt- og seddelsamler Peder Stian Madsen, formann i 2012 er Knut Erik Myren. Foreningen har over 200 medlemmer fordelt over hele landet, men majoriteten av medlemmene kommer likevel fra Oslo og omegn.
I anledning ONFs 25-årsjubileum i 1997 ble det gitt ut en spesiell lokalmynt/medalje. Foreningen har også gitt ut andre medaljer – blant annet til minne om Akershus festning og en 1814 speciedaler, samt noen miniatyr-medaljer.
Coca-Cola Zero Sugar

Logo

Logoen til Coca-Cola Zero Sugar består av Coca-Cola-logoen i hvit skriveskrift, med ordene zero sugar under i svart. Ordet zero er i minuskler i skrifttypen Avenir; ordet sugar er i majuskler. Disse ordene er på en rød runding med svart bakgrunn.
Trettetunga Ytre skredoverbygg

Trettetunga Ytre rasoverbygg er et rasoverbygg på fylkesvei 180 i Vik kommune i Sogn og Fjordane. Det er 51 meter langt.
Anno fyrtioåtta

Anno fyrtioåtta er et skuespill av August Strindberg fra ca. 1876-77. Stykket kan ses som en satirisk drift med datidens konservative, og utspiller seg under revolusjonene i 1848. Det drøyde mange år innen stykket ble satt opp, og ble betraktet av Strindberg som mislykket. Mange av dets motiver, liksom karakterer, kom allikevel til å brukt igjen og utdypes i og med romanen Det røde rommet (Röda rummet).
Utmarkskommunenes Sammenslutning

Utmarkskommunenes Sammenslutning (USS) ble stiftet 4. mars 1996 og har i dag 93 medlemskommuner fra 15 fylker. Hovedoppgaven til USS er å fremme medlemskommunenes interesser i utmarksspørsmål.
USS bistår medlemskommunene blant annet i spørsmål om bruk og vern av store verneområder og utmarksområder, forvaltningsplaner, rovviltproblematikk, motorferdsel i utmark, og er et talerør overfor sentrale myndigheter og media. Organisasjonen skal arbeide for å fremme medlemskommunenes interesser i utmarksspørsmål av enhver karakter.
USS skal søke å styrke det lokale selvstyret i saker om forvaltning av utmark og bedre samspillet mellom hensynet til natur- og miljøvern og lokal næringsutvikling.
Organisasjonen er bygget opp med et landsmøte, landsstyre, arbeidsutvalg og sekretariat. Advokatfirmaet Lund & Co er sekretariat for USS. Organisasjonens leder pr 2019 er Hanne Alstrup Velure fra Lesja kommune.

Troms

Bardu, Kåfjord, Storfjord

Nordland

Ballangen, Beiarn, Bodø, Fauske, Gildeskål, Grane, Hamarøy, Hattfjelldal, Hemnes, Meløy, Rana, Saltdal, Sørfold, Vefsn

Nord-Trøndelag

Lierne, Meråker, Namsskogan, Røyrvik, Snåsa, Inderøy

Sør-Trøndelag

Midtre Gauldal, Oppdal, Rennebu, Røros, Selbu, Tydal

Møre og Romsdal

Nesset, Norddal, Rauma, Sunndal, Surnadal, Vanylven

Sogn og Fjordane

Luster, Lærdal

Hordaland

Eidfjord, Ullensvang, Ulvik

Rogaland

Hjelmeland, Suldal

Vest-Agder

Hægebostad, Kvinesdal, Sirdal, Åseral

Aust-Agder

Bygland, Bykle, Valle, Åmli

Telemark

Hjartdal, Tinn, Tokke, Vinje, Nome

Buskerud

Hol, Nore og Uvdal, Rollag, Sigdal, Flå, Ål

Oppland

Dovre, Lesja, Lom, Nord-Fron, Ringebu, Sel, Skjåk, Vang, Vestre Slidre, Vågå, Sør-Fron

Hedmark

Alvdal, Elverum, Engerdal, Folldal, Rendalen, Stor-Elvdal, Tynset, Våler, Åmot, Trysil, Tolga, Os, Åsnes, Grue, Ringsaker
Eidskog

Østfold

Marker, Eidsberg, Rakkestad
Bokselskap.no

Bokselskap.no er en ebokportal utviklet av Det norske språk- og litteraturselskap (NSL), nettstedet ble lansert høsten 2010. Bokselskap.no tilbyr lesetekster på nett og nedlastbare e-bøker i fire formater (epub, mobi, html og pdf). Foruten tekstene består nettstedet av verkspresentasjoner, forfatterbiografier, tidslinje og periodeomtaler.
Bokselskap.no samarbeider med Nasjonalbiblioteket, Universitetet i Oslo, Oslomet – storbyuniversitetet, Bergen Offentlige Bibliotek, Henrik Ibsens skrifter og Ludvig Holbergs Skrifter og har mottatt støtte fra Norsk kulturråd (2010-12 og 2013-15), Stiftelsen Fritt Ord (2010) og Anders Jahres Humanitære Stiftelse (2010).
Realavkastning

Realavkastning er en måte å måle hvor stor avkastning et fond eller et annet aktivum har, når man tar hensyn til hvor stor prisvekst man har. Vi kan definere realavkastningen til et aktivum slik: 
 
Der r er realavkastningen, i er nominell avkastning,  er inflasjonsveksten og  er lik forvaltningskostnadene, der alle er målt i prosent. 
Realavkastning er et begrep som benyttets i forbindelse med handlingsregelen. Regelen sier at uttaket fra Statens pensjonsfond – Utland til statsbudjetter skal være lik forventet realavkastning, som er satt til 3%. Årsaken til at man benytter realavkastningen fra fondet, er fordi dette gjør at fondet ikke faller i verdi i forhold til de oppgavene kapitalen i fondet skal benyttes til. Bruken av realavkastning forståes best i den situasjon vi er i når vi er tom for olje og innskuddene i fondet har stoppet. Det blir da viktig å sørge for at uttaket fra fondet er slik at det er mulig å kjøpe like mye helsetjenester eller utbetale like mange pensjoner hvert år. Dette får man kun til hvis man trekker i fra prisvekst (og lønnsvekst) fra den årlige økningen fondet får ved å investere i aksjer og obligasjoner.
Ifølge Norges Bank Investment Management har fondet hatt en realavkastning på 3,1 % fra fondet ble etablert til og med 2010, noe som ligger nært den forventede realavkastningen som er på 3 %.
Harper Valley PTA

Bakgrunn

Sangen forteller om en junior high school-elev som blir sendt hjem med en lapp til sin alenemor fra Parent-Teacher Association som taler nedsettende om hennes «skandaløse oppførsel» etter småbystandard. Moren, som også er enke,  bestemmer seg for å tale på et PTA-møte, hvor hun tar for seg forskjellige episoder av dårlig oppførsel hos flere av dets medlemmer og konkluderer med at «This is just a little Peyton Place, and you're all Harper Valley hippocrits».
I et intervju innrømmet Hall at inspirasjonen bak sangen var Harpeth Valley Elementary School i Bellevue i Tennessee, ikke langt fra hans daværende hjem i Franklin. Han likte lyden av navnet og bestemte seg for å skrive en sang hvor han brukte et liknende navn. Hall skrev angivelig også sangen om Olive Hill i Kentucky, hvor han vokste opp.
Andre sanger på albumet forteller mer om noen av medlemmene av Harper Valley PTA, deriblant Mayor Harper og enkefru Jones. Sangen og albumet tjente som inspirasjon for en film i 1978 og en TV-serie i 1981, begge med Barbara Eden i hovedrollen som sangens heltinne, Stella Johnson.

Kritikk og sensur-krav

Teksten var kontroversiell og vekket harme og debatt i Norge da den ble utgitt. Enkelte kristne menigheter krevde den sensurert, og sangen ble seriøst debattert i Stortinget.
Flere kilder og senere avisartikler hevder også at sangen ble forbudt i NRK. «Fru Johnsen» var blant annet et av sporene på samleplaten Sensurert – 15 sensurerte låter 1966–96, en samling låter som skal ha blitt sensurert av NRK. Sensuren er imidlertid bare en myte, for «Fru Johnsen» var en gjenganger som etter hvert toppet NRKs Ti i skuddet. I 1969 fremførte også Inger Lise Rypdal den i et show på NRK Fjernsynet – med det norske herrelandslaget i skøyter som mer eller mindre frivillige statister på første rad. Sangen ble svært populær og solgte 50 000 eksemplarer i Norge.

OnklPs versjon (2015)

OnklP spilte inn sangen og ga den ut i 2015. Innspillingen lå én uke på VG-lista og nådde nummer 26 som beste plassering.

Andre versjoner

Countrysangeren Margie Stapleton var den opprinnelige artisten som spilte inn «Harper Valley PTA».
Lynn Anderson har spilt inn sangen. Den ble utgitt på albumet Songs That Made Country Girls Famous (1970).
Coverversjoner av sangen er med på albumer med praktisk talt enhver kvinnelig countrysanger fra perioden, deriblant Loretta Lynn, Dolly Parton, Norma Jean, Billie Jo Spears og Dottie West. Den har blitt fremført av Lorrie Morgan på konsert og Billy Ray Cyrus har spilt inn en coverversjon på plate.
Stikkan Anderson skrev en svensk tekst til «Harper Valley PTA». Under navnet «Fröken Fredriksson» ble den i 1968 utgitt som Björn Ulvaeus andre solosingle (Polar POS 162).
Countrysangeren Martina McBride har spilt inn en coverversjon på soundtracket til Frustrerte fruer.
Radiopersonligheten Fez Whatley høres ofte syngende sin egen coverversjon i Fez and Ron Show, en versjon han pleide å synge for sin familie som barn.
Normalår som begynner på onsdag

Et normalår som begynner på onsdag er alle år som ikke er skuddår (dvs. et år med 365 dager) som begynner onsdag 1. januar og avsluttes onsdag 31. desember. Søndagsbokstaven dets er dermed E. Det siste året av en slik type var 2014,  og det neste vil være 2025 i den gregorianske kalenderen eller på samme måte 2015 og 2026 i den gamle julianske kalenderen. Året 1800 var også et normalår som begynte på onsdag i den gregorianske kalenderen. Normalår som begynner på onsdag har én fredag den 13. i juni. Skuddår som begynner på tirsdag deler denne egenskapen.
Björn Afzelius Bästa, vol. 2

Björn Afzelius Bästa, vol. 2 er et samlealbum av Björn Afzelius, utgitt i 1987.
Escudero (forskningsstasjon)

Historie

I løpet av 1975 ble noen stålcontainere installert for å støtte vitenskapelige studier som ble igangsatt i området. Stedet var kjent som Refugio eller Estación Fildes. Den ble utvidet etter 1990 med nye moduler. I 1994 begynte arbeidet på den første boligmodulen. Den ble offisielt åpnet 5. februar 1995 under navnet Professor Julio Escudero. Den er oppkalt etter jusprofessoren Julio Escudero som ledet arbeidet med å fastsette grensene for Chiles territorialkrav i Antarktis, Territorio Chileno Antártico.

Installasjoner

Stasjonen består av to boligkvarter for tilsammen 20 personer, et laboratorium, lagercontainere, sanitæranlegg, generatorer, pumperom, drivstofftanker og en modul for behandling av avløpsvann.
Andre innretninger på Fildeshalvøya benyttes også av Escudero, blant annet et laboratorium for undersøkelser av kosmisk stråling.

Forskning

Det utføres forskning på kosmisk stråling (siden 1989), miljøovervåking (siden 1997), geodesi og kartografi (siden 1993), humanbiologi (siden 1997), ionosfæren og sørlys (siden 1978), limnologi (siden 1985), meteorologi (siden 1969), seismologi (siden 1994) og paleobotanikk.
Cheoah-demningen

Cheoah-demningen er en demning med vannkraftverk i Graham og Swain counties, i delstaten Nord-Carolina i USA. Den ligger på Little Tennessee River og består av en demning og ett krafthus, de første av en serie kraftutbygginger gjennomført av  Tallassee Power Company, dagens Tapoco (Alcoa). Prosjektet startet i 1916  og kraftverket stod ferdig i 1919. demningen skaper det lange, smale Cheoah-reservoaret, som dekker om lag 261 hektar og et nedbørsområde på 4.160 km². Langs reservoaret går en malerisk kjørevei.
I likhet med Calderwood-demningen og Chilhowee-demningen, får også Cheoah sitt vann ved regulering hos Tennessee Valley Authority fra Fontana-demningen. Denne demningen er den primære vannreguleringsdammen i Little Tennessee River.
Da Cheoah-demningen stod ferdig var den verdens høyeste overflommingsdam. Turbinene var verdens største, og transmisjonslinjen på 150 kV med et spenn på 5 010 fot (1 527,05 m) over elven, hadde dengang verdens sterkeste spenning og lengste kabelstrekk.
I 1993 ble det tatt opp scener ved demningen til filmen The Fugitive, med Harrison Ford i hovedrollen.
Kristiansand rutebilstasjon

Rutebilstasjonens historie

Alle gamle bygninger langs gateløpets side mot Vestre havn ble revet eller flyttet og gaten utvidet. Tidligere skjedde både persontrafikk og godstrafikk fra forskjellige steder i byen. Det ble også bygget en ny terminal for lokal godstrafikk i Jørgen Moesgate ved Christianssands Bryggeri. Denne gikk under navnet Godsterminalen på Grim og erstattet den foreldede terminalen i Banehaven.
Da bygningen og trafikkområdet rundt var klar, ble området tatt i bruk som trafikkstasjon for nesten alle personbussrutene til og fra byen. Et antall rutebilselskaper som trafikkerte hver sine områder i byens omegn og Agder brukte stasjonen som endeholdeplass. Bare de lokale rutene innenfor bygrensene, Bybussen og Vågsbygdruta, hadde endeholdeplass i byen ved torvet. Flybussen til Kristiansand lufthavn på Kjevik hadde holdeplass nederst i Rådhusgata ved havna.

Busser

De fleste bussene som var i trafikk i Kristiansand i den første tidsperioden etter at rutebilstasjonen var ny var bygget ved Brødrene Repstads Karosserifabrikk (BRK) i Søgne, ved  T. Knudsen Karosserifabrikk (TK) i Kristiansand eller ved Vestfold Bil & Karosseri (VBK) i Larvik.

Rutebilstasjonen i dag

Det tidligere bygningen ved rutebilstasjonen ble revet og erstattet av et lavere bygg som åpnet 5. juli 2019.  Bygget inneholder venterom, ekspedisjon, kiosk , toaletter og fasiliteter for bussjåfører.  Det er bussterminal for både langdistansebusser og lokal busstrafikk.  Agder Kollektivtrafikk er ansvarlig for rutebussene innen Agder.  I 2019 ble en del av den gamle tomta omgjort til et lite parkanlegg.
Jiří Skalák

Landslaget

3. september 2015 fikk han sin første landskamp for Tsjekkia mot Kasakhstan.
Han ble tatt ut i Tsjekkias EM-tropp til EM i Frankrike 2016.
ICOMOS Norge

ICOMOS Norge er en nasjonalkomite og gren av ICOMOS (International Council on Monuments and Sites). Dette er en ideell organisasjon hvis formål er å fremme kulturminner og kulturmiljøer på det internasjonale plan. Foreningen ICOMOS Norge har følgende mål:
- fremme forslag og idéer som har til formål å bedre kulturminnevernet;
- fungere som det koordinerende og kontaktskapende organ mellom ICOMOS og det norske kulturminnevernet;
- arbeide for at internasjonale anbefalinger og konvensjoner som berører kulturminnevern, blir gjort kjent og respektert;
- formidle kunnskap om norsk kulturminnevern som kan være av betydning internasjonalt;
- arbeide for utveksling av informasjon av betydning for kulturminnevern mellom interesserte organer eller personer innenlands og utenlands, samt spre opplysninger om og rapporter fra internasjonal virksomhet, slik som utstillinger, kongresser, symposier etc;
- virke som et diskusjonsforum for saker av prinsipiell og teknisk art, så vel som for spørsmål om lovgivning og administrativ praksis vedrørende kulturminnevern;
- sette ut i livet de avgjørelser som fattes på ICOMOS generalforsamling og det program som fremlegges av Advisory Committee og Executive Committee.
Ravningebroen

Ravningebroen (eller Ravningbroen), var en 760 meter lang og 5 meter bred tømmerbro i Ravning Enge ved Vejle i Danmark. Den ble bygget av vikingene under kong Harald Blåtann.
Dendrokronologisk datering viser at den trolig ble oppført rundt år 980. Oppføringen har krevd en betydelig organisatorisk innsats og teknisk kunnskap. Den er tilskrevet Harald Blåtann, som også menes å stå bak oppføringen av Trelleborgene. Først i 1935 ble det bygget en lengre bro i Danmark, med Lillebæltsbroen.
Det første funnet av trestolper ble gjort av en grunneier i 1934. I 1953 dukket stolperekker av eiketre frem i forbindelse med drenering av Ravning Enge. En ordentlig arkeologisk utgravning ble først igangsatt i 1972, etter at en grunneier avleverte en stolpe til C14-datering på Nationalmuseet.
Utgravingen viste at brofundamentet var bevart i myrlandskapet. På nordsiden av broen ble det funnet veirester på samme bredde som broen. I en senere utgravning i 1996 ble broens lengde fastsatt til 760 meter med en usikkerhet på et par meter.
Formålet med broen er omdiskutert blant historikere og arkeologer. Det antas at den har spilt en militær rolle i forbindelse med de indre maktakampene i Danmark på slutten av Harald Blåtanns regjeringstid. Mye tyder på at broen aldri ble fullført.
Fröken Fräken

«Fröken Fräken» er en sang skrevet av Thore Skogman. Han spilte selv inn sangen 10. november 1963. Skogman fikk ideen til sangen da han bladde i et ukeblad og så et bilde av ei jente med rødt hår og fregner.
Sven-Ingvars spilte inn en versjon på singlen Philips 350.251 PF i 1964. Den ble en storselger, og den lå på Svensktoppen i 6 uker i perioden 21. november 1964 - 9. januar 1965, der den blant annet nådde førsteplassen. Sangen lå på VG-lista i Norge i 19 uker og toppet lista i 8 uker.
Sangen har også blitt populær i andre land, og har blitt spilt inn på flere språk, blant annet dansk, finsk, norsk, fransk, engelsk og islandsk. Den ble kåret til Årets melodi i Nederland og Danmark.
I 2008 ble sangen framført i TV-programmet Dansbandskampen av Scotts, i en versjon med mer driv enn originalen. Den var også med på Scotts' debutalbum På vårt sätt samme år.
Lee Young-pyo

FC Seoul (2000–2002)

Lee studerte ved Konkuk University i Seoul og startet hans profesjonelle karriere hos Anyang Cheetahs i K-League. Han deltok i mange av kvalifiseringskampene til fotball-VM 2002 og etablerte seg som et fotballnavn under turneringen. Etter fotball-VM på hjemmebane fulgte Lee treneren Guus Hiddink og lagkamerat Park Ji-sung til PSV Eindhoven i Nederland.

PSV Eindhoven (2003–2005)

Hos PSV utviklet Lee seg under Hiddinks ledelse og etablerte seg som et fast medlem av PSVs lag. Han ble kjent for utholdenhet, teknikk og evne til både å forsvare og å angripe, og ble ansett som landets beste venstreback. Lee og Park var avgjørende for at PSV Eindhoven nådde semifinalen i Mesterligaen 2004/2005, der de sin til store skuffelse ble slått ut av AC Milan.
Tross PSVs forsøk på å beholde Lee flyttet han til den engelske klubben Tottenham Hotspur i august 2005.

Tottenham Hotspur (2005–2008)

Hos Tottenham ble Lee en umiddelbar hit og fikk fast plass på laget i hans lagdebut. Trener Martin Jol hadde kalt han den beste venstrebacken i Nederland da han signerte for laget og en av de beste i Europa. Formkurven til Lee kom imidlertid på vikende form i sesongen 2005-2006, og mange mente at han sammen med den canadiske høyrebacken Paul Stalteri var en av flere årsaker til at Tottenham ikke kvalifiserte seg for Mesterligaen.
I begynnelsen av sesongen 2006-2007 ble Lee flyttet fra venstre til høyre, blant annet på grunn av Benoît Assou-Ekottos prestasjoner og skader hos høyreback Stalteri. Lee fikk større konkurranse når Tottenham signerte den franske forsvareren Pascal Chimbonda den siste dagen i overgangsvinduet. Lee led av en kneskade og Tottenham var villig til å la han gå til A.S. Roma men dette skjedde ikke.
Lee fikk tilbake sin faste plass når formkurven til Assou-Ekotto falt, men særlig etter elendig prestasjon mot erkerivalen Arsenal. Lee kom inn som innbytter etter halv tid og gjorde seg bemerket nok til at trener Jol tok han tilbake på fast plass, inntil kneskaden forverret seg i kvartfinalen i Europaligaen mot Sevilla 5. april.
9. august 2007 sa Tottenhamtrener Martin Jol at Lee ville være spilleklar i løpet av et par uker, 18. august 2007 spilte Lee for første gang den sesongen mot Derby County.

Borussia Dortmund (2008–2009)

27. august 2008 gikk Lee til den tyske klubben Borussia Dortmund.

Al-Hilal (2009–nåværende)

10. juli 2009 ble Lee leid ut til Al-Hilal for 1 million euro for ett år med en opsjon for Al-Hilal til å fornye leieavtalen med ett år.

Personlig liv

Lee er gift med en sørkoreansk journalist og har to barn.
6. april

Navnedag

Åsmund, Asmund
Navnedagen har sin bakgrunn i at dette er fødselsdagen til dikteren Aasmund Olavsson Vinje.
Første akt

Første akt er et musikkalbum med Dollie, utgitt i 1980. Dette er gruppas debutalbum og ble en stor suksess i Norge.